Diari Oficial de la Generalitat Valenciana


Sumari del DOGV 3287, del 16-07-1998 (1998/5362)

RESOLUCIÓ de 8 de juny de 1998, del conseller d'Obres Públiques, Urbanisme i Transports, que aprova definitivament el punt 1 de la modificació número 1 del Pla Parcial Àrea Industrial Almussafes, del municipi d'Almussafes, que afecta zones verdes anteriorment previstes.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5362


Data del document
:   08-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 8 de juny de 1998, del conseller d'Obres Públiques, Urbanisme i Transports, que aprova definitivament el punt 1 de la modificació número 1 del Pla Parcial Àrea Industrial Almussafes, del municipi d'Almussafes, que afecta zones verdes anteriorment previstes. [1998/C5362]
  
Vist l'expedient remés per l'Ajuntament d'Almussafes referit al projecte de modificació puntual número 1 del Pla Parcial Àrea Industrial Almussafes, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant resolució de l'Alcaldia de data 29 de juliol de 1997. Després del pertinent període d'exposició pública, en el qual no es van presentar al·legacions, va ser aprovat provisionalment pel Ple de l'Ajuntament en data 30 de setembre de 1997.
  
Segon
  
El Projecte consta de memòria informativa i justificativa, plans d'informació i d'ordenació i ordenances modificades. A més, s'acompanya d'un dossier relatiu a la implantació d'un institut d'Educació Secundària a Almussafes.
  
Tercer
  
El director general d'Urbanisme i Ordenació Territorial, en data 25 de setembre de 1997, va emetre informe, de caràcter previ, respecte de l'expedient de referència, en el qual considerava que calia justificar l'accessibilitat al centre docent.
  
L'Ajuntament d'Almussafes, mitjançant resolució de l'Alcaldia de data 24 d'octubre de 1997, va sol·licitar la paralització de la tramitació de l'expedient fins que estigueren finalitzades les conversacions que estava mantenint amb la Conselleria de Cultura, Educació i Ciència. Emés tal informe procedeix continuar la tramitació de l'expedient.
  
Quart
  
El 21 d'octubre de 1997, l'Oficina del Pla de Carreteres va emetre informe desfavorable del canvi de situació de l'equipament. I el 31 d'octubre de 1997, la Conselleria de Cultura, Educació i Ciència va emetre informe favorable sobre la supressió de l'article 13.16, «Ús administratiu educatiu», de les ordenances del pla parcial, que elimina la prohibició de construir centres d'educació general o especial.
  
Cinquè
  
La Comissió Territorial d'Urbanisme de València, reunida en sessió de 17 de desembre de 1997, va emetre informe favorable sobre l'expedient de referència.
  
Sisè
  
El conseller d'Obres Públiques, Urbanisme i Transports en data 5 de febrer de 1998, va resoldre informar favorablement sobre l'aprovació definitiva del punt 1 de la modificació número 1 del Pla Parcial Àrea Industrial d'Almussafes, del municipi d'Almussafes, que afectava determinades zones verdes i va sol·licitar dictamen del Consell Jurídic Consultiu de la Comunitat Valenciana, en la mateixa resolució aprovava definitivament la resta de punts de la modificació número 1.
  
Setè
  
El Consell Jurídic Consultiu de la Comunitat Valenciana va emetre informe favorable en data 28 de maig de 1998.
  
Fonaments de dret
  
Primer
  
Respecte del procediment, en aquest cas s'han observat les prescripcions legalment establertes, que estan constituïdes pels articles 38 i concordants per remissió de l'article 55 i la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU). Així, la tramitació serà la corresponent a un pla parcial modificatiu de l'ordenació estructural, d'aprovació autonòmica, en aplicació del segon paràgraf de l'article 54.2.B de la LRAU.
  
Segon
  
Quant al fons de l'assumpte, el punt 1 de la modificació puntual número 1 del Pla Parcial Àrea Industrial d'Almussafes, té per objecte:
  
1. Canvi de situació d'equipament.
  
Consisteix a traslladar la zona d'equipament 3 al costat de la zona d'equipament 1, per tal d'obtenir un equipament de major envergadura que permeta la implantació d'un institut d'Educació Secundària. Això suposa que els terrenys qualificats com a zona verda en el nou emplaçament de l'equipament es traslladen a l'emplaçament inicial de la zona d'equipament 3. En definitiva, es tracta d'una permuta entre equipament i zona verda, que afecta una superfície de 7.737 metres quadrats. A més, es modifica l'article 3.16 de les ordenances, relatiu a l'ús administratiu educatiu, se suprimeix l'apartat 2, en el qual es prohibien els centres d'educació general o especial.
  
En l'expedient es justifica la conveniència de la implantació del citat centre docent en l'emplaçament que es proposa, i es destaquen les següents raons: major racionalitat i utilització pública del sòl dotacional, serveis urbanístics de què disposa la parcel·la i falta de desenvolupament urbanístic de la zona en la qual estava previst l'anterior emplaçament. Per altra part, des del punt de vista de l'alteració de zones verdes que comporta la modificació, en termes quantitatius es manté la mateixa superfície de zones verdes i, en termes qualitatius, la nova proposta millora ja que s'obté una nova zona verda en l'àmbit central del Pla, amb dimensions i característiques adequades per a la seua funció de zona verda, i es manté part de zona verda en l'entrada del parc industrial, complementada amb amplis espais lliures que quedaran en la parcel·la docent.
  
Tercer
  
El Consell Jurídic Consultiu de la Comunitat Valenciana, en el dictamen de data 28 de maig de 1998, assenyala: «encara que la modificació proposada afecta una zona verda, no suposa disminució de la seua superfície, sinó tan sols el desplaçament d'aquesta».
  
«Des de la perspectiva del principi d'autonomia local la modificació objecte de dictamen, i recollida en l'antecedent primer, compleix amb els principis d'interés general, racionalitat i proporcionalitat reiteradament exigits per la jurisprudència.»
  
Finalment, el citat dictamen conclou: «que la modificació número 1 del Pla Parcial Parc Industrial d'Almussafes del municipi d'Almussafes, és conforme amb l'ordenament jurídic, pel que fa a zones verdes».
  
Quart
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU. I la potestat de planejament s'ha exercit conforme a criteris de racionalitat per als interessos públics, d'acord amb els fins propis de l'activitat urbanística enunciats en l'article 1.2 de la LRAU.
  
Cinquè
  
El conseller d'Obres Públiques, Urbanisme i Transports és competent per a adoptar la resolució definitiva d'aquest expedient, en virtut del que estableix l'article 38.3 de la Llei 6/1994, Reguladora de l'Activitat Urbanística en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de concordant i pertinent aplicació, conforme amb l'informe del Consell Jurídic Consultiu de la Comunitat Valenciana, resolc:
  
Aprovar definitivament el punt 1 de la modificació número 1 del Pla Parcial Àrea Industrial d'Almussafes, del municipi d'Almussafes, que afecta zones verdes anteriorment previstes.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, s'hi podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent en comunique a aquest òrgan la interposició, de conformitat amb el que preveuen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que estime oportú.